SCI ลุ้นฟื้นคืนชีพ
ล่าสุด SCI คว้างานโครงสร้างเหล็กสถานีไฟฟ้าของการไฟฟ้าฝ่ายผลิตแห่งประเทศไทย (กฟผ.) มูลค่า 100 ล้านบาท ซึ่งจะทยอยรับรู้รายได้ตั้งแต่ปลายปี 2561
22 มิ.ย. 2561

คุณค่าบริษัท
ล่าสุด บริษัท เอสซีไอ อีเลคตริค จำกัด (มหาชน) หรือ SCI คว้างานโครงสร้างเหล็กสถานีไฟฟ้าของการไฟฟ้าฝ่ายผลิตแห่งประเทศไทย (กฟผ.) มูลค่า 100 ล้านบาท ซึ่งจะทยอยรับรู้รายได้ตั้งแต่ปลายปี 2561
ทั้งนี้ ทำให้ปัจจุบัน SCI มีงานในมือที่รอรับรู้รายได้จากในประเทศ (Backlog) ประมาณ 530 ล้านบาท แบ่งเป็นงานเสาและโครงเหล็กสถานีไฟฟ้าประมาณ 450 ล้านบาท ส่วนที่เหลือเป็นงานตู้สวิตซ์บอร์ด
หลังจากนี้เชื่อบริษัทยังคว้างานโครงสร้างเหล็กสถานีไฟฟ้าจากงานที่รอประมูลทั้งของ กฟผ. และการไฟฟ้าส่วนภูมิภาค (กฟภ.) ในปีนี้อีกหลายโครงการ
อีกทั้งมีงานเสาส่งสื่อสารโทรคมนาคมของภาคเอกชน ที่คาดว่าจะขยายตัวเพิ่มขึ้นอย่างต่อเนื่อง เนื่องจากทาง Operator หลายค่ายมีแผนขยายการลงทุนโครงข่าย 4G รองรับความต้องการในการใช้งานของผู้บริโภคที่มีมากขึ้น
แน่นอนว่าทิศทางของธุรกิจเสาส่งและงานโครงเหล็กสถานีไฟฟ้ายังคงเติบโตอย่างแข็งแกร่งเมื่อเทียบกับปีที่ผ่านมา 
ถือว่า SCI มีความพร้อมอย่างเต็มเปี่ยมในการเข้าร่วมประมูลงานทุกช่วงเมื่อมีการเปิดให้เข้าประมูล ไม่ว่าจะเป็นการลงทุนของภาครัฐหรือภาคเอกชน
ทั้งนี้คาดทาง SCI จะคว้างานใหม่อย่างต่อเนื่อง
ขณะที่ ธุรกิจตู้สวิตซ์บอร์ด รางเดินสายไฟ และอุปกรณ์ในปีนี้ ทางผู้บริหารคาดว่าจะเติบโตอย่างต่อเนื่องเช่นเดียวกัน เนื่องจากได้รับปัจจัยหนุนจากการที่ภาครัฐเดินหน้าขยายการลงทุนโครงสร้างพื้นฐาน ทำให้มีความต้องการใช้ผลิตภัณฑ์ตู้สวิตซ์บอร์ดและรางเดินสายไฟเพิ่มมากขึ้น
ส่วนความคืบหน้าการลงทุนก่อสร้างโรงงานผลิตเสาส่งไฟฟ้าแรงสูงและเสาสื่อสารโทรคมนาคม และชุบกัลป์วาไนซ์ที่เมียนมา คาดว่าจะสามารถเริ่มเปิดโรงงานได้ในช่วงไตรมาส 3/2561 โดยเน้นขายภายในประเทศเป็นหลัก รองรับการขยายการลงทุนโครงสร้างพื้นฐานของรัฐบาลเมียนมา
นอกจากจะมีข่าวดีในส่วนของบริษัทที่คว้างานโครงสร้างเหล็กสถานีไฟฟ้าของการไฟฟ้าฝ่ายผลิตแห่งประเทศไทย (กฟผ.) เพิ่มเข้ามาแล้ว ก็ยังรอรับรู้งานใหม่อีกด้วย
สิ่งสำคัญทาง SCI ถือว่ายังมีความมั่นคงในส่วนของทางงบดุลอยู่ และเชื่อว่าพร้อมที่ยังมีการจ่ายปันผล เนื่องจากเงินสดและรายการเทียบเท่าเงินสดในไตรมาส 1/2561 ยังคงเพิ่มขึ้น 250.19 ล้านบาท จากงวดเดียวกันของปีก่อน 243.98 ล้านบาท
ในระหว่างนี้บริษัทยังมีฐานะทางการเงินแกร่ง โดยบริษัทมีสินทรัพย์รวมมากถึง 2,354.96 ล้านบาท เมื่อเทียบกับหนี้สินหมุนเวียน 1,171.50 ล้านบาท ได้ค่า CURRENT RATIO อยู่ที่ 2.01 เท่า แสดงว่า บริษัทมีสภาพคล่องเหลือเฟือที่จะมีการขยายงานหรือเข้าประมูลงานต่าง ๆ ได้
ขณะที่ทางหนี้สินก็ยังไม่น่าเป็นห่วง เพราะบริษัทมีหนี้สินรวม 1,454.34 ล้านบาท เมื่อเทียบกับส่วนของผู้ถือหุ้น 1,871.48 ล้านบาท 0.07 เท่า นั่นก็หมายความว่าทางบริษัทปลอดหนี้สิน หรือแทบไม่มีหนี้เลยด้วยซ้ำ
สรุปว่าการฟื้นตัวของราคาหุ้น SCI รอบใหม่อาจจะมี ถ้าอิงไปกับปัจจัยฟื้นฐาน!!
…
ผู้ถือหุ้นรายใหญ่
รายชื่อกรรมการ